# Metapedia

Metapedia és una enciclopèdia en línia d'inspiració wiki amb continguts nacionalistes blancs, d'ultradreta, supremacistes blancs, antisemites, islamòfobs, antifeministes, homòfobs, revisionistes (incloent-hi la negació de l'Holocaust) i neonazistes. Es descriu com a pàgina enfocada en la cultura europea, l'art, les ciències, la filosofia i la política. Va ser llançat oficialment el 26 d'octubre de 2006, primer en llengua sueca pel cap rapat i neo-nazista Anders Lagerström de Linköping.

## Contingut

S'hi troben temes diversos que inclouen la història d'Europa, la mitologia nòrdica i la música nacionalista blanca. Molts dels articles de la Metapedia es dediquen a Odin, l'Ordre Blanc de Thule, les runes i altres aspectes culturals suposadament «aris» (en el sentit de nòrdics o germànics), ja apreciats per Heinrich Himmler. Es pot notar una descripció eufemística, o fins i tot a favor, d'Adolf Hitler i altres figures nazis. El politòleg estatunidenc Daniel Goldhagen es refereix a la Metapedia com un projecte amb la finalitat de crear un univers informatiu antisemita.
Segons les autoritats de la Protecció de la Constitució a Rin del Nord-Westfàlia, els articles de la Metapedia es caracteritzen pel seu revisionisme històric i elogis al Tercer Reich. Per això, la Bundesprüfstelle für jugendgefährdende Medien va començar un procés d'investigació amb el fi de determinar si la pàgina era «nociva per a les persones joves».
A principis del 2007, mig any després del llançament de l'edició sueca, la Metapedia va rebre molta atenció per part dels mitjans de comunicació a Suècia per la seva semblança a la Viquipèdia original i també per alguns continguts particulars, com ara la caracterització positiva de moltes personalitats nazis i per categoritzar les empreses sueques segons la procedència (sueca o jueva) dels seus propietaris. Això va ser la causa d'una investigació per part del canceller de justícia de Suècia per decidir si la pàgina hauria de ser perseguida per incitar a l'odi i per violar la Llei de d'intimitat. Després de revisar els continguts, el canceller va decidir deixar les investigacions, atès que no s'hi havia trobat cap violació concreta de les lleis respectives. El gener del 2009, el canceller va opinar que la Metapedia presentava una imatge positiva d'Adolf Hitler, però va decidir no investigar la pàgina, ja que no s'hi trobaven actes clarament il·legals.

## Vegeu també

* Dreta alternativa
* Conservapedia

## Referències

* ↑ Klein, Adam G. A Space for Hate: The White Power Movement's Adaptation Into Cyberspace, juny 2010, p. 93, 104–105. ISBN 978-1-936117-07-9.
* ↑ Haines, Lester. «Conservapedia too pinko? Try Metapedia - Aryans battle 'Cultural Marxism'». Theregister.co.uk. Situation Publishing, 23-07-2007. Arxivat de l'original el 9 març 2011. [Consulta: 9 març 2011].
* ↑ Schweyer, Cléo. «L'extrême droite s'offre une seconde jeunesse sur le web». cafebabel.fr. Babel International, 15-07-2009. Arxivat de l'original el 9 març 2011. [Consulta: 9 març 2011].
* 1 2 «"Metapedia" als nationales Pendant zu "Wikipedia"» (en alemany). (Informe de l'any 2008 del Departament de Protecció de la Constitució) p. 59ss.. Ministeri de l'interior de Rin del Nord-Westfàlia. Arxivat de l'original el 2013-10-15. [Consulta: 23 juny 2019].
* ↑ Popkonsertbloggen. «Nazistsida blir fall för JK - Linköping - Corren.se - Nyheter Linköping Östergötland». Corren.se, 08-02-2007. Arxivat de l'original el 2015-06-13. [Consulta: 1r setembre 2015].
* ↑ Arnstad, Henrik «Ikea Fascism: Metapedia and the Internationalization of Swedish Generic Fascism» (en anglès). Fascism, 4, 2, 23-11-2015, pàg. 194–208. DOI: 10.1163/22116257-00402002. ISSN: 2211-6249.
* ↑ «Llegó la Wikipedia de ultraderecha» (en castellà). Crítica de la Argentina, 07-06-2008.
* ↑ «Resposta del ministre d'Interior federal a una qüestió parlementari de la diputada Monika Lazar» (pdf) (en alemany). Drucksache Schriftliche Fragen. Deutscher Bundestag (Parlament federal alemany), núm. 16/10215, 12-09-2008, pàg. 6-8.
* ↑ «Judeförföljelser på internet» (en suec). Dagens Nyheter, 08-02-2007. Arxivat de l'original el 18 d’octubre 2012 [Consulta: 23 juny 2019].
* ↑ Propagandapedia Arxivat 2011-09-28 a Wayback Machine. Kristianstadsbladet, 20 February 2007 (suec)
* ↑ Arxivat 2015-09-23 a Wayback Machine. Arxivat 2015-09-23 a Wayback Machine. Nazistsida blir fall för JK Arxivat 2015-09-23 a Wayback Machine. Östgöta Correspondenten, 9 February 2007 (suec)
* ↑ Ingen förundersökning kring Metapedia Error a la plantilla webarchive: Revisau |url= value. Empty., Sveriges Radio Östergötland, 20 February 2007 (suec)
* ↑ JK: Positiv text om Hitler inte hets mot folkgrupp Föreningen Grävande Journalister, 26 January 2009 (suec)